
[bookmark: _Toc419712046]1.	  javni natječaj za FINANCIRANJE PROJEKATA UDRUGA  ZA 2026. godinU
[bookmark: _Toc419712049]1.1.	Opis problema čijim se rješavanjem želi doprinijeti ovim Natječajem

Civilni sektor u današnjem društvu zauzima sve veću ulogu u kreiranju javnih politika i doprinosu rješavanju važnih društvenih problema. Sukladno tome, na području Grada Belišća kontinuirano se doprinosi razvoju civilnog društva u lokalnoj zajednici kroz potpore u provođenju projekata/programa koji su od interesa za opće dobro, a provode ih udruge.

“Aktivnostima od interesa za opće dobro smatraju se osobito aktivnosti udruga koje pridonose zaštiti i promicanju prava osoba s invaliditetom i djece s teškoćama u razvoju, starijih i nemoćnih, promicanju vrijednosti Domovinskog rata, zaštiti, brizi i izobrazbi djece i mladih te njihovu aktivnom sudjelovanju u društvu, prevenciji i borbi protiv svih oblika ovisnosti, razvoju demokratske političke kulture, promicanju i razvoju volonterstva, socijalnim uslugama i humanitarnoj djelatnosti, poticanju i razvoju socijalnog poduzetništva, zaštiti okoliša i prirode i zaštiti i očuvanju kulturnih dobara, održivom razvoju, razvoju lokalne zajednice, međunarodnoj razvojnoj suradnji, zaštiti zdravlja, razvoju i promicanju znanosti, obrazovanja, cjeloživotnog učenja, tehničke i informatičke kulture, sporta, dobrovoljnog vatrogastva, traganja i spašavanja te drugim aktivnostima koje se po svojoj prirodi, odnosno po posebnim propisima o financiranju javnih potreba u određenom području mogu smatrati djelovanjem od interesa za opće dobro” (Zakon o udrugama, NN 74/2014, 70/17, 98/19 i 151/22).

Za dodjelu sredstava za financiranje projekata iz proračuna Grada Belišća prioritetna područja ovoga Natječaja su tehnička kultura i informatika, zdravstvena i socijalna-humanitarna zaštita, zaštita ljudskih prava i sloboda, djeca i mladi, očuvanje okoliša, promicanje vrijednosti Domovinskog rata. 

Postupak financiranja projekata udruga provodi se u skladu s Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15 i 37/21).

1.2.	Ciljevi Natječaja i prioriteti za dodjelu sredstava

Osnovni cilj Javnog natječaja za financiranje projekata od interesa za opće dobro grada Belišća koje provode udruge u 2026. godini (u daljnjem tekstu: Natječaj) je osnaživanje sektora civilnog društva za provođenje projekata koji su od osobitog interesa za opće/javno dobro u gradu Belišću.

Temeljem ovog Javnog natječaja bit će financirane udruge koje su programski usmjereni na provođenje projekata od interesa za opće dobro, a djeluju na području grada Belišća i čije aktivnosti pridonose zadovoljenju javnih potreba u području natječaja te ispunjavanju ciljeva i prioriteta definiranih strateškim i planskim dokumentima Grada Belišća.

Sredstva se iznimno dodjeljuju udrugama i drugim prihvatljivim prijaviteljima iz članka 1. ovog Pravilnika  koje  su  registrirane i sa sjedištem izvan Grada Belišća i/ili koje djeluju i izvan područja Grada Belišća u  istim područjima djelovanja navedenim u stavku 1. ovog članka ako se u postupku financiranja i ugovaranja utvrdi značaj i doprinos njihovog djelovanja u zadovoljenju javnih potreba i ispunjavanju ciljeva i prioriteta definiranih strateškim i planskim dokumentima Grada Belišća i Republike Hrvatske. 

Strategijom (planom) razvoja grada Belišća za razdoblje 2021. – 2027. u 7. poglavlju tablicom 22 definirani su strateški ciljevi i  prioritetne mjere, u kojima se kao strateški cilj 10. navodi siguran i stabilan razvoj Belišća. Provođenjem projekata udruga u 2026. godini doprinosi se ostvarenju prioriteta definiranih u navedenoj tablici pod točkom 13.1. Unapređenje rada udruga civilnog društva. 

Specifični ciljevi ovog Natječaja odnose se na:
1. Osnaživanje kapaciteta organizacija civilnog društva za provođenje projekata koji doprinose kvaliteti života stanovnika grada Belišća;
2. Potpora inovativnim projektima koji aktivno doprinose rješavanju problema u lokalnoj zajednici;
3. Podrška udrugama za provođenje aktivnosti definiranih u prioritetnim područjima Natječaja. 

1.3.	Planirani iznosi i ukupna vrijednost Natječaja

Za financiranje projekata u okviru ovog Natječaja raspoloživ je iznos od 
 -  za prioritetno područje:   
a) Udruge građana 16.000,00 €
[bookmark: _Hlk125458060]b) Udruge proistekle iz Domovinskog rata 10.000,00 €

	Područje financiranja
	Raspon sredstava namijenjen za financiranje pojedinog programa/ projekta/ u eurima

	A) UDRUGE GRAĐANA

	1. Tehnička kultura i informatika
	150,00 – 1.300,00

	2. Zdravstvena i socijalno-humanitarna zaštita
	150,00 – 2.500,00

	3. Zaštita ljudskih prava i sloboda
	150,00 – 1.300,00

	4. Djeca i mladi
	150,00 – 2.000,00

	5. Očuvanje okoliša
	150,00 – 1.300,00

	B) UDRUGE PROISTEKLE IZ DOMOVINSKOG RATA

	1. Udruge proistekle iz Domovinskog rata 
	150,00 – 2.500,00



Iznos financiranja koji se može zatražiti i ugovoriti po pojedinom projektu je od 150,00 € do najviše 2.500,00 €, a planira se ugovoriti dodjela financijskih sredstava za okvirno 35  projekata.

Odobreni iznosi isplatit će se u tri rate, u skladu s raspoloživim sredstvima, što će biti definirano Ugovorom o dodjeli financijskih sredstava.

Grad Belišće nije u obvezi utrošiti cjelokupan iznos predviđenih sredstava za financiranje predloženih projekata po ovom Natječaju. 

Udruga može od Grada zatražiti do 100 % iznosa za financiranje projekta. 

Bez obzira na kvalitetu predloženog programa ili projekta Grad neće dati financijska sredstva za aktivnosti koje se u potpunosti već financiraju iz drugih izvora i/ili  po posebnim propisima - kada je u pitanju ista aktivnost, koja se provodi na istom području, u isto vrijeme i za iste korisnike, osim ako se ne radi o koordiniranom sufinanciranju iz više različitih izvora. U slučaju koordiniranog sufinanciranja iz više različitih izvora ukupno financiranje ne može premašiti 100% ukupne vrijednosti predloženog programa ili projekta.
[bookmark: _Toc419712050]2.	FORMALNI UVJETI NATJEČAJA
[bookmark: _Toc419712051]2.1.	Prihvatljivi prijavitelji: tko može podnijeti prijavu?

Pravo podnošenja prijave na Natječaj ima pravna osoba koja je registrirana kao udruga sukladno Zakonu o udrugama. 

Prijavitelj mora zadovoljiti sljedeće uvjete:
1. upisan je u Registar udruga
2. upisan je u Registar neprofitnih organizacija i vodi transparentno financijsko poslovanje, u skladu s propisima o računovodstvu neprofitnih organizacija;
3. ima usklađen statut s odredbama Zakona o udrugama ili je podnio  zahtjev nadležnom uredu državne uprave za usklađivanje statuta (što dokazuje potvrdom nadležnog ureda), a osoba ovlaštena za zastupanje udruge (i potpisivanje ugovora o dodjeli financijskih sredstava) je u mandatu, što se potvrđuje uvidom u Registar udruga;
4. svojim statutom je opredijeljen za obavljanje djelatnosti i aktivnosti koje su predmet financiranja;
5. uredno ispunjava obveze iz svih prethodno sklopljenih ugovora o financiranju iz proračuna Grada Belišća i drugih javnih izvora;
6. ima utvrđen način javnog objavljivanja programskog i financijskog izvješća o radu za proteklu godinu (mrežne stranice udruge ili drugi prikladan način);
7. nema dugovanja s osnove plaćanja doprinosa za mirovinsko i zdravstveno osiguranje i plaćanja poreza te drugih davanja prema državnom proračunu, proračunu Grada Belišća te trgovačkim društvima u vlasništvu Grada Belišća;
8. protiv osobe ovlaštene za zastupanje prijavitelja i voditelja Projekta ne vodi se kazneni postupak i nije pravomoćno osuđen za prekršaje ili počinjenje kaznenog djela definiranog Uredbom i Zakonom;
9. osigurala je organizacijske, ljudske, prostorne i djelomično financijske resurse za obavljanje djelatnosti sukladno Financijskom planu i Programu rada udruge;

Pravo prijave na Natječaj nemaju:
1. prijavitelji koji ne ispunjavaju uvjete koje moraju zadovoljiti;
2. udruge koje su u stečajnom postupku, postupku gašenja, postupku prisilne naplate ili u postupku likvidacije.

Svaka udruga u okviru ovog Javnog natječaja može podnijeti najviše jednu prijavu za financijsku podršku projektu na razdoblje provedbe do jedne godine. Ista udruga može biti partner na više projekata unutar definiranih područja Javnog natječaja. 


2.2. 	Partnerstvo na provedbi projekta
Prijava projekta u partnerstvu je poželjna, ali nije obavezna. U slučaju prijava u partnerstvu jedna udruga je nositelj prijave. Prijavitelji su dužni dostaviti Izjavu o partnerstvu za svakog od partnera – potpisanu i ovjerenu službenim pečatom partnerske organizacije i prijavitelja projekta.

Udruge koje se mogu prihvatiti kao partnerske organizacije moraju ispuniti opće uvjete ovog Natječaja koji vrijede za udruge prijavitelje. 

Udruga koja prijavljuje projekt u cijelosti je odgovorna za njegovu provedbu, izvještavanje i rezultate.
U opisnom obrascu prijave projekta potrebno je navesti koje će konkretne aktivnosti provoditi partner. 

Prihvatljivi partneri
Udruga može prijaviti projekt u partnerstvu s pravnim osobama registriranim kao: udruge i zaklade.

2.3.	Prednost u financiranju 
Prednost u financiranju projekta ostvaruju udruge koje:
· u svoj projekt donosi nove ideje i metode za rješavanje postojećih problema te uspostavlja model koji će moći primijeniti druge organizacije 
· u svoj rad uključuju volontere (o čemu prilažu Izvješće o obavljenim uslugama ili aktivnostima organizatora volontiranja u 2025. godini podnesenog nadležnom Ministarstvu) te jasno definiraju plan rada volontera tijekom provedbe projekta;
· osiguravaju i druge izvore financiranja prijedloga projekta (sredstva drugih jedinica lokalne i područne (regionalne) samouprave, sredstva tijela državne uprave).

[bookmark: _Toc419712053]2.4. 	Prihvatljive aktivnosti koje će se financirati putem Natječaja
Financiranje projekata pokriva aktivnosti u razdoblju 1.1.2026.- 31.12.2026.

Projekt se provodi na području Grada Belišća. Prihvatljiva je provedba i šire, na području Republike Hrvatske, ali i u inozemstvu u slučaju da je provedba u funkciji realizacije pojedinih projektnih aktivnosti i ciljeva projekta.  

Prihvatljive projektne aktivnosti su:
· organizacija izložbi, koncerata, tribina, predstava, radionica, edukacija i raznih tečajeva, 
· organizacija smotri, susreta i razmjena,
· nakladnička i izdavačka djelatnost,
· poticanje komunikacije prijavitelja s općom, ciljanom i stručnom javnosti o programskim aktivnostima 
· aktivnosti usmjerene na promociju grada Belišća.

Popis projektnih aktivnosti nije konačan, već samo ilustrativan te će se odgovarajuće aktivnosti koje doprinose ostvarenju općih i specifičnih ciljeva Natječaja, a koje nisu navedene, također uzeti u obzir za financiranje. 

Pri provedbi projektnih aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.

Sljedeće vrste aktivnosti nisu prihvatljive za financiranje:
· aktivnosti koje se smatraju gospodarskom djelatnošću udruga
· aktivnosti koje se odnose isključivo ili većinski na pojedinačno financiranje sudjelovanja članova udruge na seminarima, konferencijama i kongresima
· aktivnosti koje se odnose isključivo ili većinski na pojedinačne stipendije za studije ili radionice
· aktivnosti koje se odnose isključivo na razvoj strategija, planove i druge slične dokumente
· aktivnosti koje se tiču isključivo pravne zaštite
· aktivnosti koje se sastoje isključivo od istraživačkih akcija
· aktivnosti koje se odnose na osnivanje privatne tvrtke.

[bookmark: _Toc419712054]2.5.	Prihvatljivi troškovi koji će se financirati ovim Natječajem 
Sredstvima ovog Natječaja mogu se financirati samo stvarni i prihvatljivi troškovi, nastali provođenjem projekta u vremenskom razdoblju naznačenom u ovim Uputama. Prilikom procjene projekta, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova. 

Pod prihvatljivim izravnim troškovima podrazumijevaju se troškovi koji ispunjavaju kriterije iz članka 32. Pravilnika o financiranju projekata i programa udruga na području grada Belišća i koji su neposredno povezani uz provedbu pojedinih aktivnosti predloženih projekata kao što su: 
· materijal za provedbu prihvatljivih aktivnosti,
· grafičke usluge (grafička priprema, usluge tiskanja letaka, brošura, časopisa i sl.), 
· usluge promidžbe (televizijske i radijske prezentacije, održavanje internetskih stranica, obavijesti u tiskovinama, promidžbeni materijal i sl.), 
· izdaci za troškove plaća i naknada voditeljima projekta, izvoditeljima iz udruge i/ili vanjskim suradnicima koji sudjeluju u provedbi projekta (ugovor o autorskom djelu i honorar, ugovor o djelu, ugovor o djelu redovitog studenta, ugovor o radu) pri čemu treba navesti ime i prezime osobe koja će biti angažirana, njezine stručne kompetencije, broj mjeseci i mjesečni bruto iznos naknade,
· troškovi nabavke opreme nužne za provedbu projekta, 
· putni troškovi (npr. dnevnice za službena putovanja), 
· izdaci za prijevoz (pri čemu je potrebno specificirati broj osoba, odredište, učestalost i svrhu putovanja te vrstu javnog prijevoza), 
· troškovi reprezentacije,
· ostali troškovi koji su izravno vezani za provedbu aktivnosti programa ili projekta.

Neizravni troškovi koji podrazumijevaju troškove koji nisu izravno povezani s provedbom  projekta, ali neizravno pridonose postizanju njegovih ciljeva (energija, voda, uredski materijal, sitni inventar, telefon, pošta i drugi indirektni troškovi) prihvatljivi su u maksimalnom iznosu do 20% ukupnog traženog iznosa financiranja iz proračuna Grada pri čemu i ovi troškovi trebaju biti specificirani i obrazloženi. 

U neprihvatljive troškove pripadaju:
· dugovi i stavke za pokrivanje gubitaka ili dugova
· dospjele kamate
· stavke koje se već financiraju iz drugih javnih izvora
· kupovina zemljišta ili građevina
· gubitci na tečajnim razlikama
· zajmovi trećim stranama
· alkoholna pića.


[bookmark: _Toc419712055]3. 	KAKO SE PRIJAVITI?
Prijava se smatra potpunom ukoliko sadrži sve prijavne obrasce i obvezne priloge:

1. Obrazac opisa projekta 
1. Obrazac proračuna projekta
1. Izjavu o partnerstvu u skladu s čl. 16. Uredbe (u slučaju prijave u partnerstvu)  
1. Potvrdu Ministarstva financija – Porezne uprave o urednom ispunjavanju obveze plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunima jedinica lokalne samouprave
1. Uvjerenje nadležnog suda da se ne vodi kazneni postupak protiv osobe ovlaštene za zastupanje udruge (koja je potpisala obrasce za prijavu projekta i koja je ovlaštena potpisati ugovor o financiranju) i voditelja projekta, ne starije od 6 mjeseci
1. Izjave o nekažnjavanju kojima osoba ovlaštena za zastupanje udruge i voditelj projekta izjavljuju da nisu pravomoćno osuđeni za prekršaj, odnosno za počinjenje kaznenih djela određenih člankom 48. st. 2. alinejom c) i d) Uredbe i člancima 11. i 19. Zakona o udrugama
1. Izjavu o nepostojanju dvostrukog financiranja.

Podnositelj prijave u obvezi je priložiti i sljedeće dokaze i priloge, u slučaju da nisu dostupni u odgovarajućoj elektroničkoj bazi podataka, zadnjeg dana roka za dostavu prijava programa ili projekta:

1. Dokaz o registraciji udruge – Izvadak iz Registra udruga Republike Hrvatske, (ili njegovu presliku) ne stariji od tri mjeseca od dana raspisivanja natječaja 
1. Presliku ovjerenog statuta udruge nositeljice projekta
1. Financijski izvještaj udruge i to:
- za obveznike dvojnog knjigovodstva: presliku godišnjeg Izvještaja o prihodima i rashodima (obrazac PR-RAS-NPF), Bilancu (obrazac BIL-NPF) i Bilješke uz financijske izvještaje za prethodnu kalendarsku godinu
- za obveznike jednostavnog knjigovodstva: Odluku o vođenju jednostavnog knjigovodstva i primjeni novčanog računovodstvenog načela usvojenu od zakonskog zastupnika podnositelja i Godišnji financijski izvještaj o primicima i izdacima za prethodnu kalendarsku godinu (obrazac G-PR-IZ-NPF)

Podnositelj Prijave je u obvezi 5 dana od dana donošenja Odluke o financiranju dostaviti Novi obrazac proračuna projekta u skladu s odobrenim sredstvima. 














[bookmark: _Toc125454352][bookmark: _Toc419712056]3.1.	Sadržaj Opisnog obrasca 
Opisni obrazac dio je obvezne dokumentacije i dostavlja se isključivo na propisanom obrascu. 

Obrasci u kojima nedostaju podaci vezani uz sadržaj Projekta neće biti uzeti u razmatranje.

Obrazac je potrebno ispuniti na računalu. Rukom ispisani obrasci neće biti uzeti u razmatranje. 

Opisni obrazac, koji se dostavlja elektroničkim putem korištenjem elektroničkog sustava prijavljivanja, dostavlja se vlastoručno potpisan ili potpisan elektroničkim potpisom i ovjeren pečatom, u PDF formatu. 

Podnositelj prijave koja je dostavljena elektroničkim putem na zahtjev davatelja financijskih sredstava dužan je istome na uvid dostaviti i svu potrebnu izvornu dokumentaciju i obvezne priloge u izvorniku. 

Sve nepotpune, nepravovremene, neovjerene, nepotpisane prijave kao i prijave popunjene rukom koje nisu dostavljene na propisanim obrascima i na propisan način odnosno prijave podnesene protivno propisanim uvjetima neće biti razmatrane.

[bookmark: _Toc125454353][bookmark: _Toc419712057]3.2.	Sadržaj Obrasca proračuna
Obrazac proračuna dio je obvezne dokumentacije i dostavlja se isključivo na propisanom obrascu. Sadrži podatke o svim troškovima Projekta kao i o bespovratnim sredstvima koja se traže od davatelja.
Prijave u kojima nedostaje Obrazac proračuna ili Obrazac proračuna nije u potpunosti ispunjen ili zatraženi iznos sredstava nije unutar financijskih pragova postavljenih u Natječaju, neće biti uzete u razmatranje.
Obrazac je potrebno ispuniti na računalu. Rukom ispisani obrasci neće biti uzeti u razmatranje. 

Obrazac proračuna, koji se dostavlja elektroničkim putem korištenjem elektroničkog sustava prijavljivanja, dostavlja se vlastoručno potpisan ili potpisan elektroničkim potpisom i ovjeren pečatom, u PDF formatu. 

Podnositelj prijave koja je dostavljena elektroničkim putem na zahtjev davatelja financijskih sredstava dužan je istome na uvid dostaviti i svu potrebnu izvornu dokumentaciju i obvezne priloge u izvorniku. 

Sve nepotpune, nepravovremene, neovjerene, nepotpisane prijave kao i prijave popunjene rukom koje nisu dostavljene na propisanim obrascima i na propisan način odnosno prijave podnesene protivno propisanim uvjetima neće biti razmatrane.

[bookmark: _Toc125454354][bookmark: _Toc419712058]3.3.	Gdje poslati prijavu? 
Korisnik podnosi prijavu za financiranje programa i projekata na propisanim obrascima koji su sastavni dio natječajne dokumentacije. Obrasci koji su sastavni dio dokumentacije popunjavaju se isključivo putem računala te se zajedno sa svom popratnom dokumentacijom podnose elektroničkim putem korištenjem elektroničkog sustava prijavljivanja.

Prijave se dostavljaju isključivo na propisanim obrascima, koji su zajedno s Uputama za prijavitelje, dostupni na mrežnim stranicama Grada Belišća : https://www.belisce.hr/

Prijave koje nisu dostavljene na propisani način i ne sadrže svu dokumentaciju koja je propisana Natječajem, neće biti uzete u daljnje razmatranje.

[bookmark: _Toc419712059]3.4.	Rok za slanje prijave
Rok za dostavu prijave na Natječaj je 24. 8. 2026. godine. 

Sve prijave dostavljene izvan roka neće biti uzete u razmatranje.

[bookmark: _Toc125454356][bookmark: _Toc419712060]3.5.	Kome se obratiti ukoliko imate pitanja? 
Sva pitanja vezana uz ovaj Natječaj mogu se postaviti isključivo elektroničkim putem, slanjem upita na adresu elektroničke pošte: ivan.postic@belisce.hr., najkasnije do 7. 8. 2026. godine.  

Odgovori na pojedine upite bit će objavljeni najkasnije do 14. 8. 2026. na mrežnim stranicama Grada Belišća.

U svrhu osiguranja ravnopravnosti svih potencijalnih prijavitelja, Grad Belišće ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.
[bookmark: _Toc40507653][bookmark: _Toc419712061]4.	PROCJENA PRIJAVA I DONOŠENJE ODLUKE O DODJELI SREDSTAVA
Sve pristigle i zaprimljene prijave proći će kroz sljedeću proceduru:

4.1.	 Pregled prijava u odnosu na propisane uvjete Natječaja 
Davatelj financijskih sredstava ustrojava Povjerenstvo za administrativnu provjeru kao posebno tijelo koje provodi postupak provjere ispunjavanja propisanih uvjeta Natječaja. 

Povjerenstvo za administrativnu provjeru ispunjavanja propisanih uvjeta Natječaja sastoji se od 3 člana. Članovi Povjerenstva ne smiju biti u sukobu interesa o čemu moraju potpisati posebnu izjavu.

U postupku administrativne kontrole - provjere ispunjavanja formalnih uvjeta Natječaja provjerava se:
· je li prijava dostavljena na pravi natječaj i u zadanome roku
· je li zatraženi iznos sredstava unutar financijskih pragova postavljenih u Natječaju
· ako je primjenjivo, je li lokacija provedbe projekta prihvatljiva
· ako je primjenjivo, jesu li prijavitelj i partner prihvatljivi sukladno uputama za prijavitelje Natječaja
· jesu li dostavljeni, potpisani i ovjereni svi obvezni obrasci te
· jesu li ispunjeni drugi formalni uvjeti Natječaja.

Provjera ispunjavanja propisanih (formalnih) uvjeta natječaja ne smije trajati duže od deset dana od dana isteka roka za podnošenje prijava na natječaj, u slučaju da je prijava poslana u roku, nakon čega predsjednik Povjerenstva donosi odluku koje se prijave upućuju u daljnju proceduru, odnosno stručno ocjenjivanje, a koje se odbijaju iz razloga neispunjavanja propisanih uvjeta natječaja.

Sve udruge čije prijave budu odbijene iz razloga neispunjavanja propisanih uvjeta, o toj činjenici moraju biti obaviještene u roku od najviše osam dana od dana donošenja odluke, nakon čega imaju narednih osam dana od dana prijema obavijesti, podnijeti prigovor pročelniku nadležnog upravnog odjela Grada koji će u roku od tri dana od primitka prigovora odlučiti o istome.

U slučaju prihvaćanja prigovora od strane pročelnika, prijava će biti upućena u daljnju proceduru, a u slučaju neprihvaćanja prigovora prijava će biti odbijena. 


4.2.	 Procjena prijava koje su zadovoljile propisane uvjete Natječaja 
Davatelj financijskih sredstava ustrojava stručno procjenjivačko tijelo - Povjerenstvo za  ocjenjivanje (dalje: Povjerenstvo. 

Članovi Povjerenstva mogu biti dužnosnici i službenici Grada i vanjski nezavisni stručnjaci.

Povjerenstvo ima najmanje tri člana. Za svakog člana Povjerenstva imenuje se zamjenski član. Funkcija zamjenskog člana aktivira se u slučajevima postojanja sukoba interesa člana Povjerenstva po pojedinom predmetnom postupku dodjele sredstava ili u slučaju spriječenosti člana Povjerenstva. Pri imenovanju vanjskih članova Povjerenstva voditi će se računa o njihovoj stručnosti, poznavanju djelovanja udruga u određenom području, nepristranosti i spremnosti na objektivno ocjenjivanje. Vanjski članovi Povjerenstva imaju pravo na primjerenu novčanu naknadu za svoj rad o čemu odluku donosi Gradonačelnica.  

Svi članovi Povjerenstva dužni su potpisati izjavu o nepristranosti i povjerljivosti.

[bookmark: _Toc40507654]Povjerenstvo za ocjenjivanje razmatra i ocjenjuje prijave koje su ispunile formalne uvjete natječaja sukladno kriterijima propisanim uvjetima pojedinog natječaja. 

Kriteriji i bodovanje moraju omogućiti procjenu koja će pristigle prijave rangirati prema njihovoj kvaliteti u odnosu na to kako prijave udovoljavaju: 
· općim i posebnim ciljevima natječaja i definiranim prioritetima, 
· prihvatljivim aktivnostima za provedbu prijavljenog programa/projekta, 
· prihvatljivim troškovima za provedbu aktivnosti prijavljenog programa/projekta, 
· potrebnim kapacitetima za provedbu aktivnosti i realizaciju ciljeva programa/projekta,
· očekivanim izravnim i neizravnim rezultatima i koristima provedbe programa/projekta,
· ostalim uvjetima pojedinog natječaja. 

Prijave koje prilikom postupka ocjenjivanja ne ostvare minimalno 50% ukupno mogućeg broja bodova neće moći biti financirane kroz ovaj Natječaj. 

Svaki član Povjerenstva za ocjenjivanje odvojeno boduje i ocjenjuje svaku pojedinu prijavu. Ocjena svakog člana Povjerenstva sudjeluje u ukupnom zbroju te se vrednuje prijava s prosječnim brojem bodova/ocjena (bodovi/ocjene  svakog  člana  se  zbroje te  podijele  sa  brojem  članova  Povjerenstva koje  vrednuje podnijeti  zahtjev). 

Povjerenstvo za ocjenjivanje formira listu rezultata za svaku kategoriju.  

Na temelju prijedloga Povjerenstva za ocjenjivanje odluku o odobravanju financijskih sredstava donosi Gradonačelnica. 	

Ako povjerenstvo za ocjenjivanje, osnovano od strane davatelja financijskih sredstava ili drugog tijela zaduženog za provedbu postupka ocjenjivanja u koje je davatelj financijskih sredstava i/ili tijelo zaduženo za provedbu postupka ocjenjivanja imenovao zaposlenike bilo davatelja financijskih sredstava bilo tijela zaduženog za provedbu postupka ocjenjivanja, ne završi postupak ocjenjivanja u roku od 50 dana od dana dodjele prijava za ocjenjivanje pojedinim članovima povjerenstva, davatelj financijskih sredstava ili tijelo zaduženo za provedbu postupka ocjenjivanja kao osnivač povjerenstava obvezan je, radi ubrzanja postupka dodjele sredstava, obustaviti rad povjerenstva te za ocjenjivanje prijava angažirati kompetentne vanjske stručnjake. Davatelj financijskih sredstava ili tijelo zaduženo za provedbu postupka ocjenjivanja kao osnivač povjerenstva obvezan je, nakon obustave rada povjerenstva kompetentne vanjske stručnjake angažirati u roku od 14 dana. Nakon angažiranja kompetentnih vanjskih stručnjaka davatelj financijskih sredstava ili tijelo zaduženo za provedbu postupka ocjenjivanja kao osnivač povjerenstva obvezan je osigurati da angažirani stručnjaci ocjenjivanje projektnih prijedloga provedu u roku od 30 dana.

[bookmark: _Toc419712062]5. 	OBAVIJEST O DONESENOJ ODLUCI O DODJELI FINANCIJSKIH SREDSTAVA
Nakon donošenja Odluke o programima/projektima kojima su odobrena financijska sredstva, nadležni upravni odjel na službenim mrežnim stranicama Grada objavljuje rezultate natječaja s podacima o udrugama, programima ili projektima kojima su odobrena sredstva i iznosima odobrenih sredstava financiranja.

Grad će, u roku od osam dana od donošenja odluke o dodjeli financijskih sredstava obavijestiti udruge čiji projekti ili programi nisu prihvaćeni za financiranje uz navođenje ostvarenog broja bodova/ocjena po pojedinim kategorijama ocjenjivanja.

5.1. 	Podnošenje prigovora 
Udrugama kojima nisu odobrena financijska sredstva, može se na njihov zahtjev u roku od osam dana od dana primitka pisane obavijesti o  rezultatima natječaja omogućiti uvid u zbirnu ocjenu njihovog programa ili projekta uz pravo Grada da zaštiti tajnost podataka o osobama koje su ocjenjivale program ili projekt. 

Grad će udrugama koje su nezadovoljne Odlukom o dodjeli financijskih sredstava omogućiti pravo na prigovor, što će jasno biti naznačeno i u samom tekstu natječaja. 
Prigovor se može podnijeti zbog sljedećih razloga: 
· povrede postupka opisanog ovim Pravilnikom i Uputama za prijavitelje,
· povrede načela jednakog postupanja, načela zabrane diskriminacije, načela transparentnosti, načela razmjernosti, načela sprječavanja sukoba interesa, načela tajnosti postupka dodjele bespovratnih sredstava.

Prigovori se podnose nadležnom upravnom odjelu Grada u pisanom obliku, u roku od osam dana od dana pisane obavijesti o rezultatima natječaja, a odluku po prigovoru, uzimajući u obzir sve činjenice donosi Gradonačelnica, na temelju prethodnog mišljenja posebnog povjerenstva.
Povjerenstvo za rješavanje prigovora sastoji se od 3 člana, službenika Grada.
Članovi Povjerenstva ne smiju biti u sukobu interesa o čemu moraju potpisati posebnu izjavu.
Rok za donošenje odluke po prigovoru je osam dana od dana primitka prigovora.
Postupak dodjele financijskih sredstava udrugama je akt poslovanja i ne vodi se kao upravni postupak te se na postupak prigovora ne primjenjuju odredbe o žalbi kao pravnom lijeku u upravnom postupku, nego se postupak utvrđuje ovim Pravilnikom.
Temeljem odluke Gradonačelnice po prigovoru odluka o dodjeli financijskih sredstava  je konačna.

5.2. 	Postupanje s dokumentacijom 
Zaprimljene prijave projekata i programa sa svom pratećom dokumentacijom Grad Belišće neće vraćati. 


5.3. 	Informiranje i vidljivost 
Korisnik mora osigurati vidljivost financiranja programa od strane Grada Belišća. 

Cilj informiranja i vidljivosti je podizanje svijesti javnosti, medija i dionika o ulozi Grada Belišća te rezultatima i učincima financiranih projekata.


[bookmark: _Toc419712063]5.4.	 Indikativni kalendar natječajnog postupka 
	Faze natječajnog postupka
	Datum

	Objava Natječaja
	24. 7. 2026.

	Rok za dostavu prijava
	24. 8. 2026.

	Rok za slanje pitanja vezanih uz Natječaj
	7. 8. 2026.

	Rok za upućivanje odgovora na pitanja vezana uz Natječaj 
	14. 8. 2026.                         

	Rok za administrativnu provjeru propisanih uvjeta Natječaja
	10 dana od isteka roka za dostavu prijava                         (do 3. 9. 2026.)

	Rok za slanje obavijesti o nezadovoljavanju propisanih uvjeta Natječaja
	8 dana od donošenja odluke o neispunjavanju uvjeta 

	Rok za podnošenje prigovora o nezadovoljavanju propisanih uvjeta Natječaja
	do 8 dana od dostave pisane obavijesti

	Rok za procjenu prijava koje su zadovoljile propisane uvjete Natječaja
	50 dana od dana dodjele prijava za ocjenjivanje pojedinim članovima povjerenstva

	Rok za donošenje odluke o dodjeli financijskih sredstava i potpisivanje ugovora s udrugama čiji su programi ili projekti prihvaćeni za financiranje 
	120 dana računajući od zadnjeg dana roka za dostavu projekata

	Rok za dostavu Novog obrasca proračuna projekta u skladu s odobrenim sredstvima
	5 dana od dana donošenja Odluke o financiranju   




Davatelj financijskih sredstava ima mogućnost ažuriranja ovog indikativnog kalendara. Obavijest o tome, kao i ažurirana tablica, objavit će se na sljedećoj web stranici: https://www.belisce.hr/

6. 	IZVJEŠTAVANJE O PROVEDBI PROJEKTA
Prijavitelj kojem se odobri podrška biti će obvezan, sukladno potpisanom ugovoru, Gradu Belišću dostaviti:

1. Opisni izvještaj provedbe Projekta
2. Financijski izvještaj provedbe Projekta 
3. Specifikaciju troškova 
4. Preslike odgovarajuće dokumentacije kojom se pravdaju troškovi 
· za bezgotovinska plaćanja: preslika računa (R1 ili R2) koji glase na korisnika te pripadajuće bankovne izvode,
· za gotovinska plaćanja: preslika računa (R1 ili R2) koji glase na korisnika, preslike isplatnica iz blagajne i blagajničkog izvješća,
· ostalu dokumentaciju: putne naloge s pripadajućim prilozima, dokumente na temelju kojih su obavljena plaćanja (ugovori, sporazumi, obračuni honorara i sl.),

elektroničkim putem korištenjem elektroničkog sustava prijavljivanja najkasnije do 31. 1. 2027. godine.               

Obrasci za izvještavanje, koji su sastavni dio natječajne dokumentacije, dostavljaju se vlastoručno potpisani ili potpisani elektroničkim potpisom i ovjereni pečatom, u PDF formatu. 
 
Svi računi i prilozi – bankovni izvadak/isplatnica/blagajničko izvješće moraju biti imenovani i označeni rednim brojem iz Obrasca financijskog izvještaja. 

















[bookmark: _Toc40507656][bookmark: _Toc419712064]7.	POPIS NATJEČAJNE DOKUMENTACIJE
NATJEČAJNA DOKUMENTACIJA
Natječajna dokumentacija objavljena je na mrežnim stranicama Grada Belišća: https://www.belisce.hr/, a obuhvaća: 
Tekst Natječaja
Upute za prijavitelje
Popis priloga koji se prilažu prijavi
Prijavni obrazac za financiranje projekata udruga (Word format)
Obrazac proračuna projekta (Excel format)
Obrazac izjave o nekažnjavanju (Word format)
Obrazac izjave o nepostojanju dvostrukog financiranja (Word format)
Obrazac izjave o partnerstvu (Word format)
	Obrazac za provjeru administrativnih uvjeta (Word format)
Obrazac za ocjenu kvalitete projekta (Word format)
Obrazac ugovora o financiranju programa ili projekta (Word format)
Obrazac opisnog izvještaja (Word format)
Obrazac financijskog izvještaja (Excel format)
Specifikacija troškova uz financijski izvještaj provedbe projekta (Excel format)


DODATNA DOKUMENTACIJA
Pravilnik o financiranju projekata i programa udruga na području grada Belišća („Službeni glasnik grada Belišća“ br. 4/26)
Strateški dokumenti temeljem kojih se Natječaj raspisuje:
· Strategija (plan) razvoja grada Belišća za razdoblje 2021. – 2027. 
· Proračun Grada Belišća za 2026. godinu s projekcijama za 2027. i 2028. godinu

Upute za prijavitelje		

